
ROMÂNIA

JUDEȚUL ALBA

MUNICIPIUL ALBA IULIA
PRIMAR
Nr. 7236/19.01.2024

REFERAT DE APROBARE

pentru proiectul de hotărâre  privind aprobarea concesionării prin negociere directă,  a unui imobil (teren)  în suprafață de 843 mp, situat în Municipiul Alba Iulia, str. București, nr. 16A, județul Alba

Prin proiectul de hotărâre supus spre dezbatere Consiliului Local al Municipiului Alba Iulia, propunem să se ia în discuție aprobarea concesionării prin negociere directă, către Filiala de Cruce Roșie a județului Alba a unui imobil (teren)  în suprafață de 843 mp, situat în Municipiul Alba Iulia, str. București, nr. 16A, județul Alba, înscris în CF nr. 116610 Alba Iulia, cu nr.cadastral 116610, în suprafață de 843 mp, având cod de clasificare 9 și valoarea de inventar de 341.405,19 lei.

La întocmirea proiectului de hotărâre, s-au avut în vedere următoarele:


Prin cererea înregistrată sub nr. 839/06.11.2023, Societatea Națională de Cruce Roșie din România, prin Filiala de Cruce Roșie a județului Alba, solicită aprobarea concesionării imobilului teren sus-menționat în scopul amenajării unui depozit pentru materiale de intervenție la dezastre, cu acces tir, a unui garaj pentru parcarea și decontaminarea ambulanțelor din dotare, precum și a unor spații administrative necesare pentru desfășurarea activităților specifice Filialei de Cruce Roșie a județului Alba.

Raportat la faptul că Filiala de Cruce Roşie a Județului Alba este persoană juridică fără scop lucrativ, de utilitate publicä precum și în raport de faptul că aceastã entitate solicitä atribuirea terenului în suprafațã de 843 mp, proprietate privată a municipiului Alba lulia, în vederea efectuärii unor construcții, reținem următoarele:

 - potrivit dispozițiilor art. 13 alin. (1) din Legea nr.50/1991 privind autorizarea executärii lucrărilor de construcții, republicatã, cu modificãrile și completãrile ulterioare, terenurile aparținând domeniului privat al statului sau al unităților administrativ-ieriioriale, destinate construirii, pot ft vândute, concesionate ori închiriate prin licitație publicà, potrivit legii, in condițiile respectãrii prevederilor documentațiilor de urbanism şi de amenajare a teritoriului, aprobate potrivit legii, in vederea realizării de către titułar a construcției;
 - potrivit dispozițiilor art. 15 din aceeaşi lege, prin excepție de la prevederile de mai sus, terenurile destinate construirii se pot concesiona fãrã licitație publicã, cu plata taxei de redevențã stabilite patrivit legii, ori pot fi date in folosințà pe termen limitat, după caz:
a) pentru realizarea de abiective de utilitate publicä sau de binefacere, cu caracter social, fără scop lucrativ, altele decât cele care se realizează de către colectivitățile locale pe terenurile acestora;

 - Conform Art.11 apostrof 1 din legea 50/1991 privind autorizarea executärii lucrărilor de construcții, republicatä, cu modificările și completärile ulterioare:
Se emit autorizații de construire/desființare fără elaborarea, avizarea şi aprobarea, in
prealabil, a unei documentații de amenajare a teritoriului şi/sau a unei documentații de urbanism pentru:

.....
c) lucrări de extindere in cazul in care extinderea propusă se íncadrează in prevederile regulamentului local de urbanism în vigoare,
e) lucrări de extindere a clădirilor existente sociale, de invățământ, de sănătate, de cultură și administrative aparținând domeniului public și privat al statului și unităților administrativ-teritoriale, dacă extínderea este obligatorie pentru funcționarea acestora in condițiile legii,

Din analiza acestor dispoziții legale reiese cä pentru obiectivele de utilitate publică, terenurile destinate construirii se pot concesiona prin licitație publică, fără a specifica persoanele/entitățile beneficiare ale acestui drept, sens în care analizăm dispozițiile art. 315 coroborate cu art.  362 alin. (1) și alin. (3) din O.U.G. nr. 57/2019 privind Codul administrativ, cu modificările şi completãrile ulterioare, care dispun cu privire la entitățile care sunt exceptate de la regulile generale pentru atribuirea contractului de concesiune de bunuri proprietate publicä/privată.


Astfel, potrivit prevederilor art. 315 coroborate cu cele ale art. 362 alin. (1) și alin. (3) din O.U.G. nr. 57/2019 privind Codul administrativ, cu modificările şi completãrile ulterioare, prin excepție de la procedurile de licitație pentru atribuirea contractului de concesiune de bunuri proprietate publică/privată, bunurile proprietate publică sau privată pot fi concesionate prin atribuire directă companiilor naționale, societăților nationale sau societătilor afiate în subordinea, sub autoritatea sau în coordonarea statului sau a unitătilor administrativ teritoriale.
În această situație, nu este necesară întocmirea studiului de oportunitate și a caietului de sarcini iar documentația de atribuire trebuie să cuprindă:
- informații generale privind concedentul, precum: numele/denumirea, codul numeric personal/codul de identificare fiscală/altă formă de înregistrare, adresa/sediul, datele de contact, persoana de contact;
- instrucțiuni privind organizarea și desfășurarea procedurii de concesionare;

- instrucțiuni privind modul de utilizare a căilor de atac;
    -  informații referitoare la clauzele contractuale obligatorii.

Precizăm faptul că,  în conformitate cu dispozițiile art.1, art.7 și art.8 din Legea nr. 139/1995 – Legea Societății Naționale de Cruce Roșie din România, cu modificările și completările ulterioare:


- ”Art.1.Societatea Naţională de Cruce Roşie din România este persoana juridică de drept public, autonomă, neguvernamentală, apolitică şi fără scop patrimonial. Ea îşi desfăşoară activitatea cu caracter umanitar, ca organizaţie de ajutor voluntar, auxiliară a autorităţii publice.”

-„Art.7.Societatea Națională de Cruce Roșie din România funcționează în spațiile proprii și în cele repartizate în acest sens până în prezent, precum și în alte spații locative care se pun la dispoziție de către consiliile locale, județene sau ale municipiului București, după caz, în vederea desfășurării activității și beneficiază de aceleași măsuri de protecție pe care legea le stabilește în favoarea instituțiilor publice.”


-„Art.8.Societatea Națională de Cruce Roșie din România se bucură de protecția și de sprijinul statului și are, în calitate de organizație de utilitate publică, dreptul de a cere sprijinul tuturor autorităților publice, iar acestea au obligația de a-l acorda.”

De asemenea rezultă fără echivoc că nu este necesară întocmirea unei documentații de urbanism, dacă noile intervenții asupra imobilului se încadrează in prevederile RLU afererite Planul Urbanistic General al municipiului Alba lulia, aprobat cu HCL 158/2014.

În concluzie, în condițiile în care Societatea Națională de Cruce Roșie din România este, potrivit legii, societate națională, aceasta beneficiază de excepția prevăzută de dispozițiile art. 315 coroborate cu cele ale art. 362 alin. (1) și alin. (3)  din O.U.G. nr.57/2019 privind Codul administrativ, cu modificările și completările ulterioare, în sensul în care terenul proprietate privată a Municipiului Alba lulia poate fi concesionat în scopul construirii, fără licitație publică, prin atribuire directă.

La redactarea proiectului de hotărâre, au fost avute în vedere dispoziţiile art. 11'1, art. 13 alin. (1), art.15 lit. a) și art. 17 din Legea nr.50/1991 privind autorizarea executärii lucrărilor de construcții, republicatã, cu modificãrile și completãrile ulterioare, dispoziţiile art. 1, art. 7 și art. 8 din Legea nr. I39/1995 - Legea Societății Naționale dc Cruce Roșie din România, cu modificările și completările ulterioare, precum și dispoziţiile  art.129 (2) lit."c", coroborat cu art.129 (6) lit.”b”, alin. (7) lit. ”o”, ale art.139 (3) lit.”g”, ale art.196 (1) lit.”a”, ale art. 315 și ale art. 362 alin. (1) și alin. (3) din OUG nr.57/2019 privind Codul Administrativ cu modificările și completările ulterioare.

Pleșa Gabriel Codru
